# Ари Ватанен

### от Уикипедия, свободната енциклопедия

Ари Ватанен финландски спортист и политик
Роден: | 27 април 1952 Тууповаара, Финландия

Ари Ватанен е финландски автомобилен рали състезател и европейски политик. Световен шампион за 1981 година в Световният рали шампионат.

Ватанен е роден и израства в градчето Тууповаара в източна Финландия. В началото на кариерата си на пилот има известни успехи предимно в местни състезания, прави дебют в рали шампионата през 1970 година.

През 1977 година се класира на второ място в Рали "Пасифик" с кола Форд Ескорт.

През 1979 година има нещастието да нарани гърба си в началото на сезона по време на Рали „Швеция“ и така пропуска още две състезания, става трети в Рали "Нова Зеландия" и втори в Рали "1000 езера" в родината си.

През 1981 година завоюва Световна титла с Форд Ескорт.

През 1985 година претърпява тежък състезателен инцидент в състезанието Рали "Аржентина" като се отървава на косъм от смъртта , но понася тежки наранявания. Повече от 18 месеца се бори с раните, въстановява се от нараняванията и депресията която го е обхванала. Въстановява се и се насочва към Рали Дакар .

Рекордьор е по победи в най-тежкото рали в света - Рали Дакар: четири през 1987, 1989, 1990 и 1991 година с Пежо.

С Пежо печели и трудното състезание - Рали „Пайкс Пийк Интернейшънъл Хилклаймб“.

От 1979 до края на 1981 година навигатор на Ари е Дейвид Ричардс, по-късно спортен директор на Субару в Световният рали шампионат и на Бенетон и БАР във Формула 1, сега директор на бъдещият участник във Формула 1 - Продрайв.

В края на кариерата си работи за френски рали тим. Тогава решава да закупи малка ферма в Южна Франция и да отглежда грозде за производство на вино.

Интересите му от спорта се прехвърлят към политиката. През 1999 година е избран за член на Европейският парламент от квотата на консервативната Финландска партия - "Национална Коалиционна Партия" (КОКООМУС).

Продължава да живее във Франция, работейки активно върху проекти, свързани предимно с автомобилните данъци и пътните такси в ЕС, както и в аграрните въпроси. Опитва се и да се завърне в автомобилният спорт.

През 2003 се присъединява към заводският тим на Нисан в Рали Дакар , класирайки се седми. Опитва отново през 2004 но отпада. Както казва сам, ще опита отново. През 2007 пак участва в Рали Дакар от екипа на Фолксваген и на първите кръгове се класира в челната петица, но скоро след това отпада поради повреда в двигателя.

През 2004 година е преизбран за член на Европейският парламент, този път от френската консервативна партия UMP (Union pour Mouvement Populaire).

Ари Ватанен е защитник на атомната енергетика. Той се обяви против затварянето на блокове 3 и 4 на АЕЦ "Козлодуй".

## [редактиране] Външни препратки

- Официален сайт
- Видео от планинско изкачване Пайкс Пийк 1989 с Пежо 405 Т16 в Google Video
- RallyBase driver Profile Статистика

Взето от „http://bg.wikipedia.org../../../%D0%B0/%D1%80/%D0%B8/%D0%90%D1%80%D0%B8_%D0%92%D0%B0%D1%82%D0%B0%D0%BD%D0%B5%D0%BD_0ae2.html“.

Категории: Световен рали шампионат | Финландски спортисти | Евродепутати | Рали Дакар

##### Views

- Статия
- Беседа
- Текуща версия

##### Търсене

##### На други езици

- Català
- Deutsch
- English
- Español
- Suomi
- Français
- 日本語
- Nederlands
- Svenska